รบกวนถามคุณค่ะมีเพศสัมพันธ์กับแฟนหลังคลอดได้หกสัปดาห์ลูกอายุได้เดือน 16 วัน แฟนหลัง แฟนหลั่งใน ไม่ได้ฉีดยาคุมกำเนิด ให้นมลูกตลอดค่ะให้นมลูกอย่างเดียวไม่ได้ให้นมเสริมเลย อยากรบกวนถามคุณว่าจะมีโอกาสตั้งครรภ์ไหมคะ ถ้ามีควรจะทำยังไงดีควรจะซื้อยาแบบไหนกินดีคะ
สวัสดีค่ะ หากหลังคลอดไม่ได้ให้นมลูก ระยะเวลาที่จะเกิดการตกไข่และมีโอกาสตั้งครรภ์ต่อได้คือประมาณ 6 สัปดาห์ (เฉลี่ยตั้งแต่ 45 -94 วัน)แต่หากมารดาให้นมลูกอย่างสม่ำเสมอทุกวัน การตกไข่และมีประจำเดือนจะนานกว่านี้ ขึ้นกับระยะเวลาที่ให้นมลูกด้วยว่านานเท่าใด โดยส่วนใหญ่จะนานกว่า 20 สัปดาห์กว่าจะมีประจำเดือนและเกิดการตกไข่ขึ้น บางรายอาจนานเป็นปีดังนั้นหาก ได้ให้นมลูกตลอดตั้งแต่หลังคลอด การมีเพศสัมพันธ์ที่ 6 สัปดาห์หลังคลอด โอกาสที่จะตั้งครรภ์นั้นยังถือว่าน้อยอยู่ อย่างไรก็ตาม โดยส่วนใหญ่จะแนะนำให้เริ่มคุมกำเนิดที่ 4-6 สัปดาห์หลังคลอดค่ะ ดังนั้นแนะนำให้รีบหาวิธีคุมกำเนิดโดยเร็วค่ะ ในระหว่างนี้หากมีเพศสัมพันธ์ ควรใช้ถุงยางอนามัยไปก่อนค่ะวิธีคุมกำเนิดที่แนะนำคือ การฉีดยาคุมกำเนิดชนิดฮอร์โมนเดี่ยว (ชนิดที่ฉีดทุก 2 หรือ 3 เดือน) หรือฝังยาคุมกำเนิด สำหรับยาเม็ดคุมกำเนิด ต้องเลือกทานชนิดที่เป็นฮอร์โมนเดี่ยว เช่น ยี่ห้อ exluton, dailyton, cerazette เป็นต้น เพื่อไม่ให้ไปมีผลต่อการหลั่งน้ำนมค่ะ